રાજકોટ ચેમ્બર ઓફ કોમર્સના પૂર્વ પ્રમુખ અને પ્રાચીન માંડવી ચોક દેરાસરના પ્રમુખ જિતુભાઈ દેસાઈ પણ પંકજભાઈની વાત સાથે સંમત થતા કહે છે કે, “જૈનોની વસતી ઘટતી જાય છે એ હકીકત છે અને સમાજ માટે હવે એ બાબતની ચિંતા કરવાનો સમય આવી ગયો છે. થોડા સમય પહેલાં જ રાજકોટના એક દેરાસરમાં કાર્યક્રમ હતો ત્યારે આ મુદ્દે ચર્ચા છેડાઈ હતી એ વખતે મેં કહ્યું હતું કે હવે સમાજે તેના અસ્તિત્વને ટકાવવા માટે આ બાબતમાં ચિંતા કરવી પડશે. જો સમાજ સમયસર જાગ્રત નહીં થાય તો દાયકાઓ કે સૈકાઓ બાદ પારસી સમાજ જેવી સ્થિતિ ઊભી થશે.